Ag ceiliúradh Shacraimint an Chóineartaithe
Eaglais

Dáta
Na Deasghnátha Tosaidh

Bíonn an pobal in a seasamh go deireadh an chomhurnaí. 

Seasaigí
An Iontróid

Cantar an iontróíd agus an sagart ag dul i dtreo na haltóra. Leanann an canadh ar aghaidh agus an sagart ag tabhairt ómós don altóir agus go shroicheann sé an cathaoireach.


An sagart: 
In ainm an Athar agus an Mhic agus an Spioraid Naoimh.
An pobal:
Áiméan. 
An sagart: 
Grásta ár dTiarna Íosa Críost agus grá Dé agus cumann an Spioraid Naoimh libh go léir.
An pobal:
Agus le do spiorad.
Is féidir le duine éigeann as an bparóiste cúpla focal a rá ansin, agus siombailí a chur in lathair freisin. Bíodh spás/bord eagraithe in aice an sanctóir - áit is féidir na siombailí seo a chur agus a bheith sofheicthe, ach gan é a bheith os comhair na haltóra ná an ambo ná cathaoireach an t-easpaig/sagairt.
Gníomh Aithrí
An sagart: A phobal Dé, tugaimis ár bpeacaí chun cuimhne chun gurbh fhiú sinn na rúndiamhra naofa a cheiliúradh:

	Rogha 1:

Gach uile: Admhaím do Dhia uilechumhachtach, agus daoibhse a bhráithre, gur pheacaigh mé go trom, le smaoineamh agus le briathar, le gníomh agus le faillí, trí mo choir féin, trí mo choir féin, trí mo mhórchoir féin. Ar an ábhar sin, impím ar Naomh-Mhuire Síor-Ógh, ar na hAingil agus ar na Naoimh, agus oraibhse, a bhráithre, guí ar mo shon chun ár dTiarna Dia.
	Nó rogha 2:
Ministreál: Tusa a seoladh chun na daoine atá croíbhrúite a shlánú: A Thiarna, déan trócaire. 
An pobal: A Thiarna, déan trócaire.       
Ministreál: Tusa a tháinig chun glaoch ar na peacaigh: A Chríost, déan trócaire.

An pobal: A Chríost, déan trócaire.       

Ministreál: Tusa atá i do shuí ar dheis an Athar, chun idirghuí ar ár son: A Thiarna, déan trócaire.

An pobal: A Thiarna, déan trócaire.   

	Nó rogha 3:
An sagart: Déan trócaire orainn, a Thiarna.

An pobal: Óir pheacaíomar i di choinne

An sagart: Taispeáin dúinn do thrócaire, a Thiarna.

An pobal: Agus tabhair dúinn do shlánú



An sagart: Go ndéana Dia uilechumhachtach trócaire orainn, go maithe sé ár bpeacaí dúinn, agus go dtreoraí sé chun na beatha síoraí sinn. ℟. Áiméan.
Kyrie, eleison

Leannan an Kyrie, eleison tar éis roghanna a haon agus a trí amháin:

℣. A Thiarna, déan trócaire.
℟. A Thiarna, déan trócaire.

℣. A Chríost, déan trócaire.
℟. A Chríost, déan trócaire.

℣. A Thiarna, déan trócaire.
℟. A Thiarna, déan trócaire.

Gloria in excelsis Deo

Canaítear an Ghlóir i rith an Charghais, seachas Dé Domhnaigh.
Glóir do Dhia sna harda,

agus ar talamh síocháin do lucht dea-thola.

Molaimid thú; móraimid thú; 

adhraimid thú; tugaimid glóir duit;

gabhaimid buíochas leat as ucht do mhórghlóire; 

a Thiarna Dia, a Rí na bhflaitheas; 

a Dhia, a Athair uilechumhachtaigh. 

A Thiarna, a Aon-Mhic, a Íosa Críost. 

A Thiarna Dia, a Uain Dé, Mac an Athar, 

tusa a thógann peacaí an domhain, déan trócaire orainn; 

tusa a thógann peacaí an domhain, glac lenár nguí. 

Tusa atá i do shuí ar dheis an Athar, déan trócaire orainn.

Óir is tú amháin is Naofa; is tú amháin is Tiarna; 

is tú amháin is Ró-ard, a Íosa Críost, 

mar aon leis an Spiorad Naomh i nglóir Dé an tAthair. Áiméan.
An chomhurnaí
An sagart: Guímis. […] ina Dhia, trí shaol na saol. ℟. Áiméan.
Suígí
Liotúirge an Bhriathair
An chéad léacht

Tosaíonn an liachtóir Sliocht as… 
Críochnaíonn an liachtóir Briathar an Tiarna. 
An pobal:  Buíochas le Dia.
An salm loinneogach

Canaítear an salm le cantaire ar an ambó.
An dara léacht

Tosaíonn an liachtóir Sliocht as… 
Críochnaíonn an liachtóir Briathar an Tiarna. 

An pobal:  Buíochas le Dia.
Eiríonn an pobal in a seasamh nuair a tosaítear an chomhgháir.
Seasaigí
An chomhgháir roimh léamh an tSoiscéil
Canann an chór nó an cantair an freagra (Alleluia nó freagra eile don Chargais), ansin canann an pobal an freagra arís; canann an chór an véarsa, canann gach uile an freagra.
Eoin 16:13a;14:26b
Alleluia, alleluia.

Nuair a thiocfaidh sé siúd, Spiorad na fírinne,
déanfaidh sé eolas daoibh chun an uile fhírinne,
agus cuirfidh sé i gcuimhne daoibh
ar inis mé daoibh.
An Soiscéal

An sagart:  
Go raibh na Tiarna libh.

An pobal:  
Agus le do spiorad.

An sagart:  
Sliocht as na Soiscéal Naofa de réir Matha.
An pobal:  
Glóir duit, a Thiarna.

5:1-12


San am sin nuair a chonaic Íosa na sluaite, chuaigh sé an sliabh suas. Shuigh sé síos agus tháinig a dheisceabail chuige. Thosaigh sé ag caint leo á dteagasc agus dúirt:

‘Is méanar dóibh seo atá bocht ó spiorad, óir is leo ríocht na bhflaitheas.
Is méanar do lucht an dobróin, óir sólásófar iad.
Is méanar dóibh seo atá ceansa, óir gheobhaidh siad an talamh mar oidhreacht.
Is méanar dóibh seo a bhfuil ocras agus tart chun na fíréantachta orthu, óir sásófar iad.
Is méanar do lucht na trócaire, óir déanfar trócaire orthu.
Is méanar dóibh seo atá glan ó chroí, óir feicfidh siad Dia.
Is méanar do lucht síochána a dhéanamh, óir glaofar clann Dé orthu.
Is méanar dóibh seo a d’fhulaing géarleanúint mar gheall ar an bhfíréantacht, óir is
leo ríocht na bhflaitheas.
Is méanar daoibh féin nuair a thabharfar aithis daoibh agus a ghéarleanfar sibh, agus nuair a chuirfear gach sórt drochrud in bhur leith go bréagach mar gheall ormsa.
Bíodh áthas oraibh agus gairdeas, mar is mór é bhur dtuarastal ar neamh’.

An sagart:  
Soiscéal an Tiarna. 
An pobal: 
Moladh duit, a Chríost.

Suígí
Glaoch na hIarrthóirí
An Homaile
Athnuachan Gheallúintí an Bhaiste.

Seasann na hiarrthóirí, agus fiafraíonn an sagart díobh:

An sagart:
An ndiúltaíonn tú do Shátan?
Iarrthóirí:
Diúltaím.

An sagart:
Agus dá oibreacha go léir?

Iarrthóirí:
Diúltaím.

An sagart:
Agus dá chuid geallúintí folmha go léir?

Iarrthóirí:
Diúltaím.

An sagart:
An gcreideann tú i nDia, an tAthair uilechumhachtach, cruthaitheoir neimhe agus talún?

Iarrthóirí:
Creidim.

An sagart:
An gcreideann tú in Íosa Críost, a aon Mhacsan, ár dTiarna, a rugadh ó Mhuire Ógh, a céasadh, a fuair bás agus a adhlacadh, a d’éirigh ó mhairbh, agus atá anois ina shuí ar dheis an Athar??

Iarrthóirí:
Creidim.

An sagart:
An gcreideann tú sa Spiorad Naomh, Tiarna agus bronntóir na beatha, a tháinig ar na haspail um Chincís agus atá á bhronnadh ort inniu i sacraimint an Chóineartaithe?

Iarrthóirí:
Creidim.

An sagart:
An gcreideann tú sa NaomhEaglais chaitliceach, i gcomaoin na naomh, i maithiúnas na bpeacaí, in aiséirí na colainne agus sa bheatha shíoraí?
Iarrthóirí:
Creidim.

An sagart:
Is é seo ár gcreideamh. Is é seo creideamh na hEaglaise. Fógraímís go bródúil é trí Chríost ár dTiarna..

An pobal:
Áiméan.

Leagan na Lámh
Seasaigí
Seasann an sagart os comhair an phobail agus na sagairt atá ag cuidiú leis in aice leis. Seasann an pobal uile freisin. Cuireann an sagart a bhosa le chéile agus deir sé:
A phobail Dé na páirte, tríd an mbaisteadh rugadh an chlann seo athuair chun na beatha síoraí agus rinne Dia, an tAthair uilechumhachtach, clann atrama díobh. Iarraimis ar ár nAthair an Spiorad Naomh a dháileadh anuas orthu go caoin chun iad a neartú le flúirse a bhronntanas agus iad a chur i gcosúlacht, trína ungadh, le Críost Mac Dé.

Téann na hiarrthóirí amháin ar a nglúine.
Seal tosta chun urnaí – leagann an sagart (agus na sagairt atá ag cuidiú leis) a lámha thar na hiarrthóirí go léir. Deir (nó canann) an ceiliúraí ina aonar:
An sagart:
A Dhia uilechumhachtaigh, Athair ár dTiarna Íosa Críost, shaor tú do chlann anseo ón bpeaca le huisce agus leis an Spiorad Naomh agus bhronn tú beatha nua orthu. Tabhair dóibh spiorad na heagna agus na tuisceana, spiorad an bhreithiúnais chóir agus an mhisnigh, spiorad an eolais agus na hurraime. Líon iad le spiorad an iontais agus na heagla i do láthair. Iarraimid é seo trí Chríost ár dTiarna.
An pobal:
Áiméan.
Suígí
Ungadh le Criosma

Téann na hiarrthóirí ar aghaidh chun glacadh leis an sacraimint.
An sagart:

‘(Ainm), go raibh tú séalaithe le tabhartas an Spioraid Naoimh.

An t-iarrthóir:

Áiméan.

An sagart:

Síocháin leat.

An nuachomhneartú:
Agus le do spiorad. 

An Ghuí Chomhchoiteann  (Guí an Phobail)

Seasaigí
Cuireann an sagart tús leis an nguí.
An léitheoir: 

A Thiarna, éist linn.
An pobal:

A Thiarna, bí ceansa, agus éist linn.

Cuireann an sagart clabhsúr ar nguí an phobail le hurnaí. 

℟. Áiméan.
Suígí
Liotúirge na hEocairiste

Ullmhú na h-altóra agus na n-ofrálacha

Ceadal don ofráil

Tosaíonn ceadal don ofráil agus ullmhaíonn na mineastrálaithe an altóir. 
Orate fratres

Téann an pobal in a seasamh agus an sagart ag rá:
Seasaigí
An sagart: 
A phobal Dé, guigí go nglacfaidh Dia, an tAthair uilechumhachtach, leis an íobairt seo uaimse agus uaibhse.

An pobal: 
Go nglaca an Tiarna leis an íobairt seo ó do lámha, 
chun onóra agus glóire a ainm, 
agus chun sochair dúinne agus dá Naomh-Eaglais uile.
Urnaí os cionn na nOfrálacha
An sagart: 
[...] trí shaol na saoil / trí Chríost ár dTiarna.
An pobal: 
Áiméan. 
An Phaidir Eocairisteach 

An sagart:
Go raibh an Tiarna libh.

An pobal:
Agus le do spiorad.

An sagart:
Tógaigí bhur gcroíthe in airde.

An pobal:
Tá siad tógtha in airde chun an Tiarna againn. 

An sagart:
Gabhaimis buíochas lenár dTiarna Dia.

An pobal:
Is ceart agus is cóir sin.

An sagart: 

Is ceart agus is cóir dúinn, go deimhin, is cuí agus is tairbheach, 
[…]
Uime sin, mar aon le sluaite uile na nAigneal

canaimid anois agus go brách

le dúthracht croí duitse in ard ár ngutha á rá:

Cannann gach éinne: 
Is Naofa, Naofa, Naofa thú, a Thiarna Dia na Slua. 

Tá neamh agus talamh lán de do ghlóir.

Hósanna sna harda.

Is beannaithe an té atá ag teacht in ainm an Tiarna. 

Hósanna sna harda.

Téigí ar bhur nglúine
A Thiarna, is Naofa thú go fírinneach; is tú tobar na naofachta go léir.

Naomhaigh, mar sin, impímid ort, na bronntanais seo le drúcht do Spioraid, chun go ndéanfar díobh inár gcomhair Corp agus ✠ Fuil ár dTiarna, Íosa Críost.

Nuair a bhí sé á thabhairt suas chun na Páise dá dheoin féin,

ghlac sé an t-arán, agus ag gabháil buíochais leat, bhris,

agus thug dá dheisceabail é, á rá:

glacaigí agus ithigí uile as seo:

óir is é seo mo chorp a thabtharfar ar bhur son.
Ar an gcaoi chéanna, tar éis an tsuipéir,

ag glacadh na cailíse,

agus ag gabháil buíochais leat arís,

thug sé dá dheisceabail í, á rá:

Glacaigí agus ólaigí uile aisti seo: óir is í seo cailís mo chuid fola, fuil na nuathiomna shíoraí. Doirtfear í ar bhur son agus ar son móráin chun maithiúnas na bpeacaí. Déanaigí é seo i gcuimhne ormsa.
Rúndiamhair an chreidimh.

Canann an pobal:

Táimid ag fógairt do bháis, a Thiarna,

agus ag comóradh d’aiséirí, nó go dtaga tú.

Nó:

Gach uair a ithimid an t-arán seo

agus a ólaimid an chailís seo,

fógraímid do bhás, a Thiarna, nó go dtaga tú.

Nó:

A Shlánaitheoir an domhain, slánaigh sinn,

tusa a shaor sinn trí do chros agus trí d’aiséirí.

Nó:

Mo Thiarna agus mo Dhia.

An sagart:

Dá réir sin, a Thiarna Dia,

ag cuimhneamh dúinn ar bhás agus ar aiséirí Chríost,

ofrálaimid duit arán na beatha agus cailís an tslánaithe,

agus gabhaimid buíochas leat toisc gurbh fhiú leat

sinn a bheith i do láthair agus ag fónamh duit.

Iarraimid go humhal ort go n-aontófar le chéile,

le cumhacht an Spioraid Naoimh,

sinne atá páirteach i gCorp agus i bhFuil Chríost.

An príomh Comhchéiliúraí:
Tabhair chun cuimhne, a Thiarna, d’Eaglais ar fud an domhain mhóir

chun go ndéanfá í a neartú sa charthanacht

i gcuideachta lenár bPápa A., agus lenár nEaspag A., 
agus leis an gcléir uile.

Tabhair chun cuimhne freisin, a Thiarna, do sheirbhísigh

ar dheoin leat iad a chóineartú inniu
tríd an Spiorad Naomh a bhronnadh orthu,

agus caomhnaigh iad i do ghrásta.

An dara comhchéiliúraí:

Cuimhnigh freisin ar ár muintir féin

a fuair bás agus iad ag súil le haiséirí

agus orthu siúd uile atá imithe ar shlí na fírinne faoi do ghnaoi

agus fáiltigh rompu isteach i solas do ghnúise.

Déan trócaire orainn uile, impímid ort,

ionas gurbh fhiú sinn a bheith páirteach sa bheatha shíoraí

chun tú a mholadh agus a ghlóiriú

i gcuideachta na Maighdine Beannaithe Muire, Máthair Dé,

Iósaf Naofa, a Céile,

na Naomhaspal agus na Naomh uile

a rinne do thoilse riamh anall trí do Mhac Íosa Críost.

An sagart leis na chomhchéiliúraí uile:

Is tríd agus leis, agus ann, a thugtar gach onóir agus glóir duitse,

a Dhia, an tAthair uilechumhachtach,

in aontacht an Spioraid Naoimh,

trí shaol na saol. 
Canann an pobal: Áiméan.
Deasghnáth na Comaoineach

Seasaigí
An sagart: Aitheanta an tslánaithe dár dtreorú agus briathar Dé dár dteagasc, 

tá sé de mhisneach againn a rá: 

Chuile:

Ár nAthair atá ar neamh, 

go naofar d’ainm, go dtaga do ríocht, 

go ndéantar do thoil ar an talamh, 

mar a dhéantar ar neamh. 

Ár n-arán laethúil tabhair dúinn inniu, 

agus maith dúinn ár bhfiacha, 

mar a mhaithimidne dár bhféichiúna féin, 

agus ná lig sinn i gcathú,

ach saor sinn ó olc.

An sagart: Saor sinn ó gach olc, impímid ort, a Thiarna. 

Tabhair dúinn go cineálta síocháin lenár linn, 

ionas go mbeimid, le cúnamh do thrócaire, 

saor ón bpeaca i gcónaí agus slán ón uile bhuairt 
agus sinn ag súil leis an dóchas naofa

agus le teacht ár Slánaitheora, Íosa Críost. 

An pobal: Óir is leatsa an ríocht agus an chumhacht agus an ghlóir trí shaol na saol. 

An sagart: A Thiarna Íosa Críost, a dúirt le d’Aspail: 

Fágaim síocháin agaibh, 

tugaim daoibh mo shíocháin: 

ná féach ar ár bpeacaíne 

ach ar chreideamh d’Eaglaise;

deonaigh síocháin a thabhairt di agus í a aontú, 

faoi mar is toil leat féin, tusa a mhaireann 
agus a rialaíonn trí shaol na saol. ℟. Áiméan.


Síocháin an Tiarna libh i gcónaí.

An pobal: Agus le do spiorad.

An deochain: Ofrálaigí comhartha síochána dá chéile.

Cuireann a mbíonn i latháir in iúl ar shlí dhúchasach go bhfuil síocháin, muintearas agus grá eatarthu.

Canann a pobal an Agnus Dei i rith briseadh an abhlainn shárnaofa:

A Uain Dé, a thógann peacaí an domhain, déan trócaire orainn.

A Uain Dé, a thógann peacaí an domhain, déan trócaire orainn.

A Uain Dé, a thógann peacaí an domhain, tabhair dúinn síocháin.

Téigí ar bhur nglúine
An sagart: 
Seo é Uan Dé, seo é an té a thógann peacaí an domhain.
Is méanar dóibh siúd a fuair cuireadh chun séire an Uain.

An pobal leis an sagart: A Thiarna, ní fiú mé go dtiocfá faoi mo dhíon, 

ach abairse an focal agus leigheasfar m’anam.

Le linn don sagart Corp Chríost a ghlacadh cuirtear tús le ceadal na Comaoineach.

Ceadal na Comaoineach

An t-Iarchomaoineach 

An sagart: Guímis.

Seasaigí
[...] Trí Chríost ár dTiarna. ℟. Áiméan. 
Na Deasghnátha Deiridh
Is féidir le duine éigean as an bparóiste cúpla focal scor a rá anois.
Eíríonn an pobal in a seasamh.

An sagart:
Go raibh an Tiarna libh. 
An pobal:
Agus le do spiorad.

An deochain: 
Cromaigí le haghaidh na beannachta.
	Rogha 1: Beannacht shollúnta

An sagart: Dia an tAthair uilechumhachtach, a dhéannan clan a altrama díbh ar bhur n-athbreith ó uisce agus ón Spiorad Naomh, go mbeannaí sé sibh agus go gcosnaí ar shlí gurbh fhiú a ghrá athartha sibh.
℟. Áiméan. 

Mac Aonghine an Athar, a gheall go bhfanfadh Spiorad na fírinne san Eaglais, go mbeannaí sé sibh agus go ndaingní sé sibh lena chumacht

in admháil an fhíorchreideamh. 
℟. Áiméan.

An Spiorad Naomh a adhnann tine an ghrá i gcroíthe na ndeisceabal,

go mbeannaí sé sibh agus, tar éis sibh a aontú le chéile,

go dtreoraí sé sibh gan tuisle chun aoibhneas ríocht Dé. 

℟. Áiméan.

Agus go mbeannaí Dia uilechumhtach, Athair, agus Mac, ✠ agus Spiorad Naomh, sibh uile atá anseo i láthair in éineacht. 

℟. Áiméan.

	Rogha 2: Urnaí os cionn an phobail

An sagart: Daingnigh, a Dhia,
an obair seo atá déanta agat ionainn
agus cosain tabhartais an Spioraid Naoimh i gcroíthe d’fhíréan
ionas nach mbeidh náire orthu
Críost céasta a admháil os comhair an tsaoil agus go gcomhlíonfaidh said a aitheanta le carthanacht dhílis.
℟. Áiméan.

Agus beannacht Dé uilechumhachtaigh, Athair, agus Mac, ✠ agus Spiorad Naomh go dtaga sí anuas oraibh agus go bhfana libh go deo.

℟. Áiméan.


An deochain: 
Imígí faoi shíocháin ag glóiriú an Tiarna le bhur mbeatha.

An pobal: 
Buíochas le Dia.
Iomann deiridh

